No küll on Eesti Vabariigi aadlil palju tegemist. Küll on Sakalaga seotud mure, et ikka jõuaks need maja olemasolu kontrolliks ettenähtud miljonid kuidagi ära kulutada, küll peavad vaesed, niigi tööga ülekoormatud kantslerid nüüd endas veel "arendama strateegilisi kompetentse, horisontaalset koostööd ja innovaatilisust" ja seetõttu sundkorras  ilma mööda ringi reisima, küll on ministeeriumi töötajatel tõsine mure, kas nimetada oma maja kolmas korrus Apelsini avenüüks või Porgandi promenaadiks. Õnneks on nüüd küll viimatimainitud, Eesti riigile üliolulise muudatuse jaoks raha olemas.    Mis mind tegelikult selliseid toredaid uudiseid lugedes huvitama hakkas, on see, et kui palju miljoneid Eesti Vabariigi ühe aasta eelarvesse selliseid mugavustasusid (et mitte klisheelikult rääkida rahva raha laristamisest) peidetud kujul on sisse kirjutatud?